b"\n_START_ARTICLE_\nCan Clerch (Ripoll)\n_START_SECTION_\nDescripci\xc3\xb3\n_START_PARAGRAPH_\nLa fa\xc3\xa7ana principal est\xc3\xa0 formada per baixos i dos pisos. A la planta baixa diverses plaques de marbre estan sobreposades damunt la fa\xc3\xa7ana origin\xc3\xa0ria. En el primer pis hi ha dos balcons, amb baranes de ferro treballades, i coronades amb arc de mig punt rebaixat; el disseny \xc3\xa9s neocl\xc3\xa0ssic amb \xc3\xbas de columnetes. En el primer pis hi ha unes falses pedres cantoneres, fetes de ciment. Les dues obertures del segon pis no presenten cap tipus d'element decoratiu. La coberta, que \xc3\xa9s a quatre vessants, ocupa una posici\xc3\xb3 endarrerida respecte a la l\xc3\xadnia de fa\xc3\xa7ana. Unes l\xc3\xadnies horitzontals de motllures separen els tres nivells de la fa\xc3\xa7ana. A destacar una pe\xc3\xa7a de ferro, treballada, que sobresurt del pla de fa\xc3\xa7ana en el primer pis. L'amplada de la fa\xc3\xa7ana \xc3\xa9s d'uns 1,30 m. La fa\xc3\xa7ana lateral que d\xc3\xb3na al carrer del Forn no presenta cap element d'inter\xc3\xa8s."